Document ID: 32002R0072

Kommissionens forordning (EF) nr. 72/2002
af 16. januar 2002
om gennemførelse af Rådets forordning (EF) nr. 530/1999 for så vidt angår evaluering af lønstrukturstatistikkernes kvalitet
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 530/1999 af 9. marts om statistikker over løn- og lønomkostningsstrukturer(1), særlig artikel 11, og
ud fra følgende betragtninger:
(1) Gennemførelsesforanstaltninger til forordning (EF) nr. 530/1999 er nødvendige vedrørende indholdet af og evalueringskriterierne i den kvalitetsrapport, som skal sendes til Europa-Kommissionen (Eurostat) efter hver referenceperiode.
(2) De oplysninger, der leveres i denne rapport, bør vedrøre de variabler, der er defineret i Kommissionens forordning (EF) nr. 1916/2000 af 8. september 2000 om gennemførelse af Rådets forordning (EF) nr. 530/1999 om statistikker over løn- og lønomkostningsstrukturer for så vidt angår definition og fremsendelse af oplysninger om lønstrukturer(2).
(3) Gennemførligheden og relevansen af en række fakultative elementer leveret til den første kvalitetsrapport bør vurderes af Eurostat og de nationale statistiske kontorer på baggrund af de oplysninger, medlemsstaterne leverer.
(4) De i denne forordning fastsatte foranstaltninger er i overensstemmelse med udtalelse fra Udvalget for det Statistiske Program -
UDSTEDT FØLGENDE FORORDNING:
Artikel 1
1. Indholdet af og evalueringskriterierne i den kvalitetsrapport, som er omhandlet i artikel 10, stk. 2, i forordning (EF) nr. 530/1999, er fastsat i del A og B i bilaget til nærværende forordning.
De anførte variabler er de variabler, der er defineret i bilag II til forordning (EF) nr. 1916/2000.
2. De oplysninger og de fakultative kendetegn eller opdelinger, der er fastlagt i bilaget, ønskes indberettet, for så vidt undtagelserne i fællesskabslovgivningen om statistikker over løn- og lønomkostningsstrukturer, arbejdsstyrekeundersøgelsen, erhvervsstrukturstatistikkerne og nationalregnskaberne giver mulighed herfor.
Artikel 2
Den første kvalitetsrapport, der skal udarbejdes, skal vedrøre lønstrukturundersøgelsen for referenceåret 2002.
Rapporten sendes til Eurostat samtidig med indberetningen af dataene, og det skal ske senest 24 måneder efter udløbet af den referenceperiode, for hvilken der er indsamlet data.
Artikel 3
Gennemførligheden og relevansen af de fakultative elementer, der er fastsat i bilagets del B, vurderes på baggrund af de oplysninger, medlemsstaterne rent faktisk leverer.
Denne vurdering foretages af Eurostat og de nationale statistiske kontorer.
Artikel 4
Denne forordning træder i kraft på tyvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 16. januar 2002.

Labels: 4
19
9
12
15